کوئٹہ : بلوچستان نیشنل پارٹی نا بنجائی پڑو نا رداٹ مادری بولی تا جہانی دے و شہداء جیونی نا سال دے انا بابت اٹ 21فروری آ بی این پی کوئٹہ نا کنڈآن وحدت کالونی بروری روڈ اٹ پروگرام اس اڈ ہلیک۔ ہراٹی بولی تا شونداری و شہداء جیونی نا قربانی تا بابت اٹ ہیت وگپ کننگک۔ بی این پی کوئٹہ نا کل یونٹ سیکرٹریک، ڈپٹی سیکرٹریک، یونین کونسلر آک، پارٹی نا کارندہ غاتے پارت کننگا کہ اوفک دا پروگرام اٹ وخت آ تینا بشخنداری ءِ پک کرسا مادری بولی تتون تینا اُست خوہای نا جوان شاہدی ءِ ایتر۔
(آن لائن)
